Hans Borgen
Store norske leksikon,Historie,Norsk og nordisk historie,Norges historie,Biografier i nyere norsk historie
Hans Borgen var en norsk politiker fra Senterpartiet (til 1959 Bondepartiet). Han var også bonde, sivilagronom og cand.oecon.
Borgen var stipendiat ved Norges landbrukshøgskole (NLH) fra 1936 til 1938. Deretter var han samvirkekonsulent i Selskapet for Norges Vel og sekretær i Forsyningsdepartementet, før han overtok farsgården Borgen i Fet i 1945. Politisk karriere Fra 1947 til 1949 var Borgen formann i Akershus Bondeparti. Deretter var han stortingsrepresentant for Akershus fra 1950 til 1969, og fra 1965 var han visepresident i Odelstinget. I Lyng-regjeringen i 1963 var Borgen landbruksminister. Verv Borgen var formann i Norske Melkeprodusenters Landsforbund fra 1957 til 1978, og i Landbrukets Sentralforbund fra 1957 til 1979. Fra 1955 til 1960 var han ordfører i representantskapet til Norges Bondelag.I perioden 1966–1977 var han medlem av direksjonen i Norges Bank. Dessuten var han formann i Folkebevegelsen mot norsk medlemskap i Fellesmarkedet fra 1970 til den ble formelt nedlagt i 1977. Les mer i Store norske leksikon Hans Borgen i Norsk biografisk leksikon Senterpartiet Norsk landbrukssamvirke EU-kampen jordbruk i Norge